ఆర్మీ యుద్ధ కాలేజీ, మౌ

ఆర్మీ వార్ కాలేజ్, మౌ (ఎ దబ్లు సీ) భారత సైన్యానికి చెందిన రక్షణ సేవా శిక్షణ–పరిశోధనా సంస్థ. ఇది మధ్యప్రదేశ్ రాష్ట్రంలోని మౌ పట్టణంలో ఉంది. యుద్ధ కళల శిక్షణలో ఇది ప్రముఖ సంస్థగా గుర్తింపు పొందింది. వ్యూహాలు, లాజిస్టిక్స్, ఆధునిక సైనిక అధ్యయనాలు, సైనిక సిద్ధాంతాల అభివృద్ధి అంశాలపై పరిశోధనలు నిర్వహిస్తుంది. ప్రతి సంవత్సరం భారత సాయుధ దళాలకు చెందిన అధికారులు, అర్ధసైనిక బలగాల అధికారులు కలిపి సుమారు 2500–3000 మంది వరకు ఇక్కడ శిక్షణ పొందుతారు.

 చరిత్ర. 
1971 ఏప్రిల్ 1న మౌలోని ఇన్ఫెంట్రీ స్కూల్‌కు చెందిన సీనియర్ ఆఫీసర్ల విభాగం, టాక్టికల్ విభాగం విలీనంతో కాలేజ్ ఆఫ్ కాంబాట్ పేరుతో ఈ సంస్థ స్థాపించబడింది. జూనియర్ కమాండ్ కోర్స్ కూడా కాలేజ్‌లో ప్రారంభమైన తరువాత, కాలేజ్ ఆఫ్ కాంబాట్‌ను ఇన్ఫెంట్రీ స్కూల్ నుంచి వేరు చేయాలని నిర్ణయించారు.

కొత్త కళాశాల ప్రాంగణానికి 1983 జనవరి 6న అప్పటి భారత సైన్యాధ్యక్షుడు జనరల్ కె.వి. కృష్ణారావు శంకుస్థాపన చేశారు. 1988 ఆగస్టు వరకు సంస్థ ఇన్ఫెంట్రీ స్కూల్ ప్రాంగణం నుంచే కార్యకలాపాలు కొనసాగించింది. అనంతరం కొత్త ప్రాంగణానికి మారింది. 2003 జనవరి 1న ఈ కళాశాల పేరు ఆర్మీ వార్ కాలేజ్, మౌగా మార్చబడింది.

ఈ కళాశాలకు కమాండెంట్ నాయకత్వం వహిస్తారు. కమాండెంట్ హోదా భారత సైన్యంలో త్రి-స్టార్ స్థాయి అధికారి. ప్రస్తుతం లెఫ్టినెంట్ జనరల్  యువైఎస్ఎం, ఎవిఎస్ఎం, వైఎస్ఎం, ఎస్ఎం , ఈ బాధ్యతలు నిర్వహిస్తున్నారు.

 శిక్షణ 
భారత సైన్యం సాధారణంగా మోహరించబడే వివిధ వాతావరణాలలో ఆపరేషన్లు నిర్వహించేందుకు అవసరమైన సిద్ధాంతాల అభివృద్ధి, సైనికులకు శిక్షణ ఇవ్వడం ఎ దబ్లు సీ ప్రధాన లక్ష్యం. ఆధునిక సాంకేతికత, వ్యవస్థలను దృష్టిలో ఉంచుకొని ఈ శిక్షణ అందించబడుతుంది..

సాయుధ దళాల ఇతర విభాగాలతో సమన్వయపూర్వక ఆపరేషన్లు నిర్వహించేలా బలగాలను తీర్చిదిద్దడం కూడా ఎ దబ్లు సీ  లక్ష్యాలలో ఒకటి.సూత్రీకృత అధ్యయనాలు, యుద్ధ ఆటలు, చర్చలు, సెమినార్ల ద్వారా కొత్త ఆపరేషనల్ భావనలు, లాజిస్టిక్ ఆలోచనలను అభివృద్ధి చేసి ధృవీకరిస్తుంది.

AWCలో నిర్వహించబడే కోర్సులు: హయ్యర్ కమాండ్ కోర్స్, సీనియర్ కమాండ్ కోర్స్, జూనియర్ కమాండ్ కోర్స్, డిఫెన్స్ మేనేజ్‌మెంట్ కోర్స్.

హయ్యర్ కమాండ్ కోర్స్ (HCC) డిఫెన్స్ మేనేజ్‌మెంట్‌లో మాస్టర్ ఆఫ్ ఫిలాసఫీ కార్యక్రమంలో భాగం. ఇది దేవి అహల్యా విశ్వవిద్యాలయం (ఇందోర్ విశ్వవిద్యాలయం)కు అనుబంధంగా ఉంటుంది. కమాండ్ బాధ్యతలు పూర్తి చేసిన కర్నల్, కెప్టెన్, గ్రూప్ కెప్టెన్ హోదాల అధికారుల కోసం ఈ కోర్స్ ఉద్దేశించబడింది.

ప్రతి సంవత్సరం భారత సైన్యం అధికారులు, భారత అర్ధసైనిక బలగాల అధికారులు కలిపి సుమారు 2500–3000 మంది AWCలో శిక్షణ పొందుతారు. అదనంగా విదేశీ సైన్యాలకు చెందిన సుమారు 100 మంది అధికారులు కూడా ప్రతి ఏడాది AWC కోర్సుల్లో పాల్గొంటారు.[2]

 పత్రిక (జర్నల్ ) 
ఈ కళాశాల వార్ కాలేజ్ జర్నల్ ప్రచురిస్తుంది, దీనిని గతంలో కాంబాట్ జర్నల్ అని పిలిచేవారు.

 అవార్డులు 
ఈ కళాశాలకు 2014లో GOC-in-C (ఆర్మీ ట్రైనింగ్ కమాండ్ యొక్క యూనిట్ సైటేషన్ లభించింది.

 ఇవి కూడా చూడండి 

 నావల్ వార్ కాలేజ్, గోవా
 కాలేజ్ ఆఫ్ ఎయిర్ వార్ఫేర్
 ఇండియన్ నేషనల్ డిఫెన్స్ యూనివర్సిటీ
 భారతదేశంలో సైనిక అకాడమీలు

 బాహ్య లింకులు 
ఇండియన్ ఆర్మీ 

 మూలాలు 
వర్గం:Articles containing Sanskrit-language text